Ines Blix

Ines Blix (født 1981) er en norsk psykolog. Hun er seniorforsker ved Nasjonalt kunnskapssenter om vold og traumatisk stress (NKVTS), ved Seksjon for traumer, katastrofer og tvungen migrasjon. Hun har doktorgrad i psykologi fra Universitetet i Oslo (2011) og var tidligere ansatt ved Psykologisk institutt ved UiO. Hun forsker på posttraumatisk stresslidelse, kognitiv psykologi, hukommelse, kontrafaktisk tenkning og vitnepsykologi. Hun har blant annet arbeidet med forskningsprosjekter om de overlevende etter massedrapet på Utøya, posttraumatisk stress og nevrobiologiske forandringer etter trafikkulykker, overlevende etter «Scandinavian Star»-ulykken, forskning på stress og helse under koronapandemien og utvikling av behandling for PTSD.

Referanser

Norske psykologer
Personer tilknyttet Nasjonalt kunnskapssenter om vold og traumatisk stress